Andrew Robertson (friidrettsutøver)

Andrew Robertson (født 17. desember 1990 i Grantham) er en britisksk (engelsk) friidrettsutøver som løper for klubben Sale Harriers Manchester. Han ble engelsk mester på 100 meter i 2018, og britisk mester på 60 meter innendørs i 2017. Hans fremste individuelle internasjonale meritt er bronse på 100 meter i U23-EM i friidrett 2011 og sølv på 200 meter i European Youth Olympic Festival i 2007.

Idrettskarrière

2007 
Robertson ble engelsk U17-mester på 60 meter innendørs i februar 2007. Utendørs vant han 100 og 200 meter i det nordengelske U17-mesterskapet, og han deltok i European Youth Olympic Festival, der han fikk sølv på 100 meter, bak Ramil Guliyev, og gull på 4 x 100 meter stafett. I det åpne engelske U17-mesterskapet i friidrett vant han 200 meter og fikk bronse på 100 meter.

2008 
Han ble U20-utøver i 2008, og vant 60 meter i det nordengelske innendørsmesterskapet (Northern Athletics Indoor Champs Senior/U20). I det engelske U20-mesterskapet innendørs kom han på andreplass på 60 meter, bak Jordan Huggins, og satte ny personlig rekord med 6,76 sekunder. Han konkurrerte ikke i noen nasjonale eller internasjonale mesterskap utendørs denne sesongen.

2009 
Han vant 60 meter i det engelske U20-mesterskapet innendørs i februar. I det engelske U20-mesterskapet utendørs kom han på fjerdeplass på 100 meter, og satte personlig rekord i semifinalen, med 10,50 sekunder. I juli deltok han i Junior-EM i friidrett 2009, og kom der på fjerdeplass på 100 meter. Han deltok også på 4 x 100 meter stafett, der Storbrirannia fikk bronse.

2010 
2010 var Robertsons første sesong som U23-utøver. Han vant 60 meter i det nordengelske mesterskapet innendørs, og deltok i Britisk mesterskap i friidrett innendørs 2010, men ble slått ut i semifinalen på 60 meter. Han vant 100 meter i det nordengelske mesterskapet utendørs i juni, og fikk sølv på denne distansen i det engelske U23-mesterskapet. I Britisk mesterskap i friidrett 2010 ble han slått ut i semifinalen på 100 meter. Han kom på fjerdeplass på 100 meter i det engelske mesterskapet i friidrett.

2011 
Robertson vant 60 meter i det nordengelske mesterskapet innendørs i 2011. I Britisk mesterskap i friidrett innendørs 2011 nådde han finalen på 60 meter, og kom der på sjuendeplass. Han satte personlig rekord i semifinalen med 6,68 sekunder. Utendørs vant han 100 meter i det nordengelske mesterskapet i friidrett, og kom på andreplass i det britiske U23-mesterskapet, der han satte ny personlig rekord med 10,29 sekunder. Dette mesterskapet var også uttak til U23-EM i friidrett 2011, der han fikk bronse på 100 meter og sølv på 4 x 100 meter stafett. I Britisk mesterskap i friidrett 2011 kom han på sjetteplass på 100 meter.

2012 
I Britisk mesterskap i friidrett innendørs 2012 kom han på andreplass på 60 meter, kun slått av Dwain Chambers, og han var den eneste U23-utøveren i finaleheatet. Han satte også ny personlig rekord med tiden 6,61 sekunder. 

Han representerte City of Manchester i Europacupen i friidrett for klubblag 2012 (Gruppe A), og vant der 100 meter, én hundredel foran Simone Collio fra italienske G.A. Fiamme Gialle. Han deltok i Britisk mesterskap i friidrett 2012, og kom der på åttendeplass på 100 meter.

2013 
Robertson ble seniorutøver i 2013. Britisk mesterskap i friidrett innendørs 2013 ble arrangert i Sheffield, og Robertson kom der sist i sin semifinale, og nådde ikke finalen. Han kom på sjetteplass på 100 meter i Tom Jones Memorial Invitational i USA, og kom på andreplass på 100 meter i Hyundai Grand Prix i Florø. Han vant 100 meter i det sørengelske mesterskapet i friidrett. I Britisk mesterskap i friidrett 2013 kom han på tredjeplass, med ny personlig rekord på 10,14 sekunder.

2014 
Han deltok i Britisk mesterskap i friidrett 2014, og kom der på sjuendeplass på 100 meter. Den 23. august satte han ny personlig rekord på 100 meter, med tiden 10,10, i CAU Inter-County Championships.

2015 
Storbritannia deltok i Super League i Lag-EM i friidrett 2015, og Robertson deltok der på det britiske stafettlaget som vant 4 x 100 meter stafett med ny mesterskapsrekord på 38,21 sekunder. I Britisk mesterskap i friidrett 2015 kom han på fjerdeplass på 100 meter, fem hundredeler bak Ojie Edoburun som fikk bronse.

2016 
Han satte personlig rekord på 60 meter i Britisk mesterskap i friidrett 2016, med 6,54 sekunder, og kom med det på andreplass bak James Dasaolu. Han ble tatt ut til å delta i VM i friidrett innendørs 2016, men ble der slått ut i semifinalen på 60 meter med ellevte beste tid. Utendørs kom han på andreplass på 100 meter i Tom Jones Memorial, og han kom på åttendeplass på 100 meter i Britisk mesterskap i friidrett 2016.

2017 
Britisk mesterskap i friidrett innendørs 2017 (British Athletics Indoor Team Trials) ble arrangert i Sheffield, og Robertson vant der 60 meter. Dette var hans første britiske tittel i friidrett. Han ble dermed tatt ut til å delta i EM i friidrett innendørs 2017, der han nådde finalen, men ble diskvalifisert i finalen for tyvstart. Han vant 100 meter i Gouden Spike i Nederland og Sparkassen Gala i Tyskland, men han nådde ikke finalen på 100 meter i Britisk mesterskap i friidrett 2017.

2018 
Han deltok i Indoor Meeting Karlsruhe, som var en del av IAAF World Indoor Tour, men nådde ikke finalen der. Han kom på andreplass på 60 meter i Britisk mesterskap i friidrett innendørs 2018, bak Chijindu Ujah. I VM i friidrett innendørs 2018 ble han slått ut i semifinalen. Han deltok i Britisk mesterskap i friidrett 2018, men ble slått ut i semifinalen på 100 meter, der han løp på 10,60 i 2,2 m/s motvind. I slutten av juli løp han 100 meter på 10,06 i CAU Inter-County Championships, men dette var med 5,6 m/s medvind, så denne tiden teller ikke som personlig rekord.

2019 
Robertson vant 60 meter i det nordengelske mesterskapet innendørs, og kom på femteplass i Britisk mesterskap i friidrett innendørs 2019. Utendørs deltok han i det nordengelske mesterskapet i friidrett (Northern Athletics U20 / Senior Championships), og fikk der gull på 100 meter og sølv på 200 meter.

Referanser

Eksterne lenker 
 

Britiske sprintere
Britiske mestere i friidrett
Deltakere for Storbritannia under EM i friidrett innendørs 2021
Deltakere for Storbritannia under VM i friidrett innendørs 2018
Deltakere for Storbritannia under VM i friidrett innendørs 2022